
REUNION TRIPARTIET EXITOSO ENTRE 


ARUBA, SINT MAARTEN Y CORSOU 


“Nos a sali di reunionnan cu energia renoba pa hunto 
enfrenta e retonan nos dilanti” 








Dialuna 8 di november 2021, atuma luga e reunionnan Tripartiet 
entre Premier di Aruba, Señora Evelyn Wever-Croes, Premier 
di Corsou, Señor Gilmar "Pik" Pisas y Premier di St Maarten, 
Señora Silveria Jacobs. Hunto tambe den e reunionnan, tawata 
e Ministernan di Finansas di Corsou y Sint Maarten. Pa Aruba, 
Minister Xiomara Maduro a wordo debidamente representa pa 
Prome Minister y Minister Dangui Oduber. 


Tawata un dia cu a wordo dedica completo na reunionnan pa 
intercambia informacion di e situacion di e paisnan, alinea 
e vision y strategianan y reforsa lasonan di cooperacion, 
amistad y hermandad entre e paisnan den Reino. Prome 
Minister di Aruba a expresa di ta sumamente satisfecho di con 
e reunionnan a bay y ta anticipa na e siguiente reunion entre e 
3 premiernan di Reino. 


“Un bon reunion caminda ta importante pa compronde con 
cada pais ta atendiendo cu e retonan financiero, Covid, cu 
Hulanda y economico pa asina wak unda nos por yuda otro y 
asina tur tres pueblo sali mas fuerte di esaki. Nos tawata tin 
un bon reunion cu temanan hopi importante y mi ta sigur cu na 


final di dia nos por mira bek atras riba un dia hopi fructifero”, 
Prome Minister a enfatisa. 


Premiernan di Corsou a expresa nan gratitud na Aruba, 
Gobierno di Aruba y Premier Wever-Croes pa ta e anfitrion di e 
reunionnan cu a tuma luga. 


Na final di e dia di reunionnan intenso, a tuma luga un 
conferencia di prensa en conhunto cu e Premiernan di Paisnan 
den Reino na unda prensa di Aruba, Corsou y Sint Maarten a 
haya e oportunidad di haci nan preguntanan na e Premiernan. 


“Nos ta mira atras riba un dia hopi intenso cu reunionnan hopi 
fructifero na unda palabracionnan concreto a wordo haci cu 
lo yuda nos den e relacion di cooperacion y hermandad. Nos 
a sali di reunionnan cu energia renoba pa hunto enfrenta e 
retonan nos dilanti. Mi ta convenci cu Aruba, Corsou y Sint 
Maartin den union y riba mesun linea lo logra hopi mas beneficio 
pa bienestar y progreso pa nos pueblonan”, Prome Minister 
Evelyn Wever-Croes a expresa. 

COMUNICADO REUNION STAKEHOLDERS 
UTV/ATV 


4 di November 2021 a tuma lugar e reunion entre comision 
di UTV/ATV di Gobierno y e stakeholders nan di Aruba Off- 
road Association y Fofoti Tours & Transfers relaciona cu e 
vehiculonan UTV/ATV. 


E comision di UTV/ATV di gobierno ta consisti di ATA, DTI, 
DTP, DIMP, DWJZ, DIP, DEACI, DNM, KPA y DOW. 

Ta asina cu e departamentonan di gobierno riba di peticion 
di Minister President a reuni pa algun siman pa por haci un 
assesment y bin cu conseho con pa atende y limita e molester 
y destruccion di nos naturalesa causando e ultimo temponan 
aki pa e vehiculonan di UTV/ATV. 





Abase di e assesment haci door di comision di gobierno a 
bin cu sugerencia nan riba nivel strategico cu lo por beneficia 
Aruba y sigur e stakeholdersnan. Gobierno di Aruba e tuma 
decision pa implementa e sugerencia nan aki y na ta: 

1. Regula, limita y reduci e canditad di vehiculonan cu tin na 
Aruba; 

2. Traha cu e SDG'snan; 

3. Bin cu un moratorium pa stop di duna vergunning den futuro 
na e vehiculonan aki; 

4. Bin cu un limitacion di importacion di e vehiculonan aki; 

5. Implementa un categoria special pa e vehiculonan aki; 

6. No ta permiti pa cambia nomber of vergunning entre vehiculo 
nan. 





Comision a presenta y duna un splicacion amplio con e 
sugerencia nan a bin dilanti y pa cu implementacion lo mester 
traha riba e nivel tactico y operacional. Pa haci tur e trabao nan 
aki tin diferente werkgroepen institui y lo consulta stakeholders 
nan pa input. Mester menciona cu e stakeholders nan tabata 
hopi satisfecho y contento cu e sugerencia nan. 





Durante e reunion e stakeholdersnan tambe a duna nan input 
y punto di bista. E comision a tuma nota di informacionnan aki 
pa inclui nan den e werkgroep nan. 


Por ultimo mester mencion cu stakeholdersnan y comision 
tin metanan comun pa asina traha na bienestar di nos medio 
ambiente, naturalesa y Aruba. 

CLARIFICACION TOCANTE E EDIFICIO 
DI DOUANE 

5 di november, nos a duna un conferencia di prensa, pa asina 
aclaria e confussion cu tin riba social media y medionan di 
prensa tocante e edificio di douane kantoor. 


Ta asina cu na aña 2015 Douane a sali for di nan kantoor na 
L.G. Smith Boulevard cu intencion cu nan lo haya un edificio 
completamente nobo. 


Na aña 2016 a inicia un prijsvraag pa e hoofdkantoor na 
Barcadera y e documento aki tabata na benta pa Afl. 50,-. E 
cap riba e bouwsom pa e diseño tabata na Afl. 7.5 miyon,-. 
Nos a ricibi 12 diseño e tempo eynan y nos a laga un jury cu ta 
consisti di 7 persona (architecto, bouwkundige, constructeur y 
un calculator) pa bay evalua e diseño nan akinan. E diseño cu 
yama “Expanding limits” di PMEC a gana e prijsvraag. 


Na aña 2016 a tene un openbare inschrijving pa cu e 
erfpachtuitgifte di douane kantoor y e documento cu tur 
e rekisitonan tabata na benta pa Afl. 1.500,-. Tabata tin 3 
candidato fuerte cu a cumpra e documento aki. 


E inzet bedrag tabata na Afl. 11.6 miyon pa e edificio y tereno. E 
resultado di e openbare inschrijving a indica cu ningun partido 
kier a paga e prijs. E proyecto a para pa un periodo. 


Na aña 2018-2019 nos a ricibi 2 offerta cu ta uno di Bohama y 
e otro di Windcreek. Na december di aña 2020 nos a update e 
taxatie rapport di Douane kantoor. E rapport a indica cu e balor 
baha for di Afl. 11.6 miyon pa Afl. 9.9 miyon. Esaki ta encera 
Afl. 6.8 miyon na tereno y Afl. 3.1 miyon na e edificio. Esaki 
kiermen cu balor pa m* ta Afl. 1.692,-. Esaki ta indica cu loke 
ta sali den medio nan di prensa cu e balor di Afl. 4000,- pa Afl. 
5000,- pa m° no ta cuadra. 





Nos a sigui cu e proyecto y na aña 2021. Nos a traha un 
evaluatie matrix pa asina evalua tur e opcion nan pa gobierno. 
E opcion nan ta: 

1. Opcion Prijsvraag di aña 2016, unda cu Land Aruba mes lo 
financia e edificio; 

2. Opcion Renoba e kantoor existente pa Afl. 6.5 miyon; 

3. Opcion di Windcreek; 

4. Opcion di Bohama; 

5. Sloop e edicifio y traha un nobo pa Afl. 7.5 miyon; 


Despues di evalua e ofertanan a bin resulta cu opcion di 
Bohama ta esun mas mihor pa e siguiente motibo nan: 

1. Douane lo haya un kantoor nobo na Barcadera; 

2. Lo sloop e edificio na L.G. Smith Boulevard y traha un 
proyecto di vivienda. Esaki lo elemina e blackspot den 
stedebouwkundig context; 

3. Lo promove vivienda den Oranjestad y trece actividad 
economico; 

4. E lista na DIP pa aanvraag pa tereno di young professionals 
lo bira menos. 


Comienso di aña Minister di Infrastructura y Minister di Finansas 
a firma un decreto ministerial pa asina institui un comision pa 
sigui evalua y eventualmente prepara e proyecto. E comision 
ta consisiti di Directie Financien, DWJZ, DIP, Douane y DOW. 


Algun siman atras Minister di Infrastructura a firma un “letter of 
intent" cu Bohama pa asina e comision di gobierno y Bohama 
explora hunto e posibilidadnan bao ki condicionnan den margin 
di ley por yega na un proyecto cu ta den benificio di ambos 
partido. 


Esaki ta e status di loke ta douane kantoor. 

MINISTER Xiomara Maduro 


Finansa y Cultura 


MINISTER XIOMARA MADURO A REUNI 
CU ATIA 




















Siman pasa Minister di Finansa y Cultura a reuni cu e gremio 
comercial ATIA pa brinda informacion riba e cambionan cu lo 
bin riba e tereno di reforma fiscal, e subsidio di salario cu ta 
yega na su final y e cambionan cu ta wordo premira den e 
seguro medico general di AZV. E mandatario a gradici ATIA pa 
nan participacion pa un bon reunion y lo keda den bon contactp 
cu e gremio comercial. 


aC un Ç 
Aruba mester . 
di nos TUR! 

DEPARTAMENTO DI CULTURA A RICIBI BUKI 
"PAPI TIN KOLIBRI" 


Siman pasa DCA a ricibi e bishita di e autor y escritor sra. 
Denise Rekwest, kende hunto cu sra. Glenda Tromp-Geerman 
a presenta su buki 'Papi tin Kolibri' na director di DCA, sr. 
drs. Siegfried Dumfries y na Seccion di Investigacion y 
Documentacion. 






















Sr. Dumfries expresa su palabra di gratitud y a desea sra 
Rekwest tur clase di exito. Y cu e autor y escritor aki sigui cu 
su bunita trabou den enrikece nos mundo literario y tambe pa 
nos muchanan. 


Masha pabien na sra. Denise Rekwest. 

MINISTER Endy Croes 


Enseñansa y Deporte 











MINISTER DI ENSEÑANSA Y DEPORTE ENDY 
CROES A REUNI CU ARUBA DOMINO BOND 














Minister Endy Croes a reuni cu representantenan Aruba Domino 
Bond unda na splica e mandatario di e deporte, organisacion 
y di e campeonato mundial di domino. E reunion a bay den un 
bon atmosfera y Minister Endy Croes a expresa cu nan por 


conta cu su sosten y apoyo. 


Recientemente Aruba tabata presente na e campeonato 


Minister di Enseñansa y Deporte 


mundial di domino cu a tuma luga fin di luna di october na Florida. 
Un total di 544 persona a participa. Aruba su representante a 
sali na di 12 luga di e campeonato mundial di domino. Minister 


Endy Croes y Ministerio di Deporte ta felicita e representante y 





Aruba Domino Bond pa e logro aki. 

MINISTER DI ENSEÑANSA Y DEPORTE A 
DUNA RECONOCEMENTO 'BALUARTE DI 
DEPORTE" NA CARLOS ARTHURO 
"CALULU" GOMEDD 


Diabierna atardi Minister Endy Croes a haci un bishita di 
cortesia na cas di sr. Carlos Calulu Comenencia pa sorprende 
cu e reconocemento di 'Baluarte di Deporte'. 

Na comienso di luna di october Calulu a wordo selecta den e 
ekipo di e 11 miho futbolista entre 100 futbolistanan di Curaçao 
pa Federacion di Futbol di Curagao en conexion cu nan 100 
aña di existencia 































Calulu a cuminsa hunga futbol cu e edad di 7 aña cu ekipo di 
Puppilen di Estudiantes na Mundo Nobo. Despues Calulu a 
hunga pa Sithoc, cual ekipo tabata e unico cu Calulu a hunga 
na Curacao. Despues di a cosecha exitonan grandi cu Sithoc 
como medio campista, na edad di 23 aña Calulu a bin Aruba y 
ta formando parti di SV Dakota. 


Cu SV Dakota Calulu hunga tres campeonato, di cual tur tres 
biaha SV Dakota a titula Campeon di Aruba. Calulu tabata 
estelar den seleccion di Antias. 





Den presencia di Calulu su yui sra. Xiomara Beke — Comenencia 
e mandatario a haci entrega di e reconocemento di 'Baluarte 
di Deporte' na e legendario Calulu Comenencia. Minister di 
Ensefiansa y Deporte Endy Croes ta gradici Calulu pa su 
dedicacion y aporte den deporte di futbol na Aruba. 

Diasabra anochi Minister Endy Croes tabata presente na 
Ensefiansa pa Empelo pa entregamento di diploma na e 
prome tres alumnonan cu a termina e estudio di Pedagogisch 
Didactisch Getuigschrift (PDG) ofreci pa FEPA exitosamente. 


E graduadonan ta: Bert Wielinga (best geslaagde) Jonathan 
Lo y Jeandre Hessen. Personanan cu HBO of WO opleiding 
despues di haal nan PDG ta bira oficialmente docente cu 





F | 


bevoegdheid' pa duna les den e materia cu nan a studia. 





Tin un grupo mas di alumnonan cu ta haciendo nan stage y lo 
termina den 2022. 'Pa mi tabata un honor pa por a entrega e 
diploma y hiba un discurso na e graduadonan, den compania 
di nan famia esaki sigur tabata un momento di celebra' e 
mandatario a expresa. Masha pabien na e graduadonan cu a 
ricibi nan diploma y danki FEPA pa e exitoso estudio. 

Departamento di Salud Publico: 
UPDATE 8 DI NOVEMBER 2021 


Segun resumen di awe 15 persona a recupera y un total di 
5 caso nobo di COVID-19 a keda registra di cual 1 ta no- 
residente. E cifranan aki ta representa un ‘Positivity rate’ bou 
di nos residentenan di 7%. 

E cantidad di casonan activo di COVID-19 pa awe ta 137 y 
cantidad di fayecidonan relaciona cu COVID-19 ta 172. Datos 
ta ilustra casonan nobo di COVID cu un average semanal di 


11 caso pa dia y un averahe di ‘positivity rate’ semanal di 9% 
pa dia. 


Actualmente na Aruba tin 9 persona interna debi na COVID di 
cual den ICU tin 2 persona, riba piso general tin 7 persona y 
na Colombia tin actualmente 10 persona den ICU y 2 riba piso 
general. 








21 TOTAL RESIDENTE | NO-RESIDENTE 
5 4 | 1 
Activo 137 v 19 
| Recupera | 15702 14235 | 1467 
Positivo 16011 14521 1489 
172 169 | 3 
Vacuna 82958 n la 
13 

uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un "individualizacion" of "aislamento" hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrìo 
kimico den e celebro cu por genera trastornonan manera depresion, 
ansiedad, insomnio severo y I Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo paratonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isl 

DENTEMPO DI ++. YVACUNACION 


Laba man 
recuentemente 


Uza tapa boca 
paden di tur luga 


Mantene 1.5M 
minimo di distancia 

